CELEX: 62015TN0613
Language: mt
Date: 2015-10-30 00:00:00
Title: Kawża T-613/15: Rikors ippreżentat fit-30 ta’ Ottubru 2015 – European Dynamics Luxembourg et vs L-Aġenzija Ewropea għall-Ġestjoni ta’ Kooperazzjoni Operattiva fil-Fruntieri Esterni tal-Istati Membri tal-Unjoni Ewropea (Frontex)

11.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/31
            
         Rikors ippreżentat fit-30 ta’ Ottubru 2015 – European Dynamics Luxembourg et vs L-Aġenzija Ewropea għall-Ġestjoni ta’ Kooperazzjoni Operattiva fil-Fruntieri Esterni tal-Istati Membri tal-Unjoni Ewropea (Frontex)
   (Kawża T-613/15)
   (2016/C 007/42)
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Lussemburgu, il-Lussemburgu), Evropaiki Dinamiki – Proigmena Sistimata Tilepikinonion Pliroforikis kai Tilematikis AE (Ateni, il-Greċja), European Dynamics Belgium SA (Brussell, il-Belġju) (rappreżentant: M. Sfiri, avukat)
   
      Konvenut: L-Aġenzija Ewropea għall-Ġestjoni ta’ Kooperazzjoni Operattiva fil-Fruntieri Esterni tal-Istati Membri tal-Unjoni Ewropea (Frontex)
   
      Talbiet
   
   
               —
            
            
               tannulla l-avviż tal-kuntratt Nru 2015/S 162-295659 tal-Aġenzija Ewropea għall-Ġestjoni ta’ Kooperazzjoni Operattiva fil-Fruntieri Esterni tal-Istati Membri tal-Unjoni Ewropea, ippubblikat fil-Ġurnal Uffiċjali tal-Unjoni Ewropea Nru S 162 tat-22 ta’ Awwissu 2015;
            
         
               —
            
            
               tikkundanna lil Frontex tħallas għad-dannu sostnut mir-rikorrenti minħabba t-telf ta’ opportunità li jikkonkludu l-kuntratt li kien tħabbar, dannu li huma jevalwaw ex aequo et bono għal EUR 85 000, b’interessi mid-data tal-għoti tas-sentenza jew kwalunkwe ammont ieħor stabbilit mill-Qorti Ġenerali;
            
         
               —
            
            
               tikkundanna lill-Aġenzija Ewropea għall-Ġestjoni ta’ Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għall-ispejjeż tar-rikorrenti.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jsostnu li l-avviż ta’ kuntratt ikkontestat għandu jiġi annullat, skont l-Artikolu 263 TFUE sa fejn huwa kuntrarju għall-prinċipju ta’ proporzjonalità u ta’ non-diskriminazzjoni li jirregola l-kuntratti pubbliku u sa fejn jikser l-Artikolu 102(1) tar-Regolament Finanzjarju (1) u l-Artikoli 146(1) u 147 tar-Regolament ta’ Delega (2)
   
   
      (1)  Regolament (UE, Euratom) Nru 966/2012 tal-Parlament Ewropew u tal-Kunsill, tal-25 ta’ Ottubru 2012, dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, p. 1).
   
      (2)  Regolament ta’ Delega tal-Kummissjoni (UE) Nru 1268/2012, tad-29 ta’ Ottubru 2012, dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni